joelniklaus/EU_Wikipedias huggingface dataset:
Juhani Kurikka

Juhani (Johannes) Kurikka (23. lokakuuta 1870 Tuutari, Inkeri – 7. toukokuuta 1930 Helsinki) oli inkeriläissyntyinen suomalainen agronomi, nuorsuomalaisen puolueen kansanedustaja ja näytelmäkirjailija.

Kurikan vanhemmat olivat tilanomistaja Aatami Tuomaanpoika Kurikka ja Anna Juhanintytär Pöyhönen. Kurikka pääsi ylioppilaaksi 1892 ja valmistui agronomiksi 1897 Mustialan maanviljelysopistosta. Hän toimi sitten opettajana Simananniemen, Soanlahden ja Pääskylahden maanviljelyskouluissa sekä Limingan ja Viipurin läänin Uudenkirkon kansanopistoissa vuosina 1897–1904. Kurikka oli Itä-Karjalan maanviljelysseuran sihteerinä ja konsulenttina Sortavalassa 1904–1920 ja hän viljeli myös omaa maatilaansa Sortavalan maalaiskunnassa 10 vuoden ajan. Viimeksi Kurikka oli asutushallituksen virkamiehenä 1920–1927. Viimeiset elinvuotensa hän oli sairauden invalidisoima.

Kurikka oli nuorsuomalaisten kansanedustajana 1908–1909 ja 1911–1914 edustaen Viipurin läänin itäistä vaalipiiriä. Hän oli myös Sortavalan kaupunginvaltuuston jäsenenä ja Maataloustuottajain Viipurin läänin piiriliiton puheenjohtajana. Kurikka kuului myös MTK:n valtuuskuntaan. Kurikka oli lisäksi mukana raittiusliikkeessä ja hän toimi useita vuosia Inkeri-lehden vastaavana toimittajana.

Juhani Kurikka oli naimisissa kolme kertaa: 1901–1920 Laura Lydia Uotilan (k. 1920) kanssa, 1922–1925 Alma Helena Koskisen (avioero 1925) kanssa ja vuodesta 1925 apteekkari Hanna (Johanna) Lappalaisen kanssa.

Teoksia 
 Hevosten kasvatuksesta. Lukemista joka kotiin n:o 3.   Limingan kansanopisto, Oulu 1900
 Sian hoidosta.  Lukemista joka kotiin n:o 5.   Limingan kansanopisto, Oulu 1900
 Pohjois- ja Keski-Venäjän karjaolot sekä karjanviennin mahdollisuus Suomesta Venäjälle, kirjoittajat J. Kurikka ja S. Hagman. Itä-Suomen karjanjalostusyhdistyksen julkaisuja 4.   Iisalmi 1908
 Maahengen voima : 1-näytöksinen kansannäytelmä. Näytelmäkirjasto n:o 158.   Kirja, Helsinki 1921

Lähteet 
 
 
 Arno Forsius : Hanna Lappalainen (1881—1966) — tutkija, apteekkari ja lahjoittaja (luettu 18.11.2009)

 

Kansanedustajat
Nuorsuomalaiset poliitikot
Sortavalan kaupunginvaltuutetut
Viipurin läänin itäinen vaalipiiri
Suomalaiset näytelmäkirjailijat
Inkeriläiset henkilöt
Vuonna 1870 syntyneet
Vuonna 1930 kuolleet
Uyoku dantai

Uyoku dantai (, suom. "oikeistoryhmät") ovat japanilaisia kansallismielisiä ja oikeistopopulistisia ryhmiä.

Vuonna 1996 viranomaiset arvioivat, että näitä ryhmiä on Japanissa yli 1000. Jäseniä niissä on noin 100 000.

Suurimpia ryhmiä 

Suurimpia Uyoku dantai -ryhmiä ovat muun muassa:

Issuikai (一水会) vuonna 1972 perustettu, ns. uusoikeistopopulistinen ryhmä.
Nihon Seinensha (日本青年社) noin 2000 jäsenellään yksi suurimmista ryhmistä.
Taikōsha (大行社) Tokiossa toimiva ryhmä, jossa on noin 700 jäsentä.

Japanin politiikka
Lotos-S

Lotos-S on Venäjän puolustusministeriön uusi elektronisen tiedustelun satelliitti. Ensimmäinen sarjan satelliitti laukaistiin Plesetskin kosmodromilta 20. marraskuuta 2009 aurinkosynkrooniselle kiertoradalle Sojuz-U-kantoraketilla. Satelliitti kantaa myös tunnusta Kosmos 2455. 

Lotos-S (GRAU-tunnus 14F138) on osa uutta Liana-järjestelmää. Lotos-S korvaa Tselina-2-satelliittit ja Pion-NKS korvaa Venäjän laivaston US-PM-satelliitit. Lotos-S-satelliitin runko on Jantar-tyyppinen ja sen rakentaa TsSKB Progress. Hyötykuorman on suunnitellut ja rakentaa KB Arsenal.

Lähteet

 Gunter's Space Page: Lotos-S
 
Tiedustelusatelliitit
Circuit de la Sarthe

Circuit de la Sarthe (virallisesti Circuit des 24 Heures du Mans) on moottorirata Le Mansin, Mulsannen ja Arnagen kunnissa Sarthen departementissa Pays de la Loiren hallintoalueella Ranskassa.

Circuit de la Sarthe 
Circuit de la Sarthe tunnetaan parhaiten siellä vuosittain järjestettävästä Le Mansin 24 tunnin ajosta. Rata koostuu pääosin yleisistä teistä, jotka ovat normaalikäytössä ympäri vuoden. Rata on nykyisin 13,626 kilometriä pitkä, ollen näin yksi maailman pisimpiä käytössä olevia moottoriratoja. Radan pisin suora (Mulsane Straight) oli noin 6 kilometrin mittainen, kunnes siihen lisättiin kaksi šikaania vuoden 1990 kilpailuun. Suoralla saavutettiin 400 km/h nopeus vuonna 1988.

Radalla sattui vuonna 1955 maailman suurin moottoriurheiluonnettomuus, kun auto lensi katsomoon tappaen 82 katsojaa.

Rataennätykset

Bugatti Circuit 
Circuit de la Sarthen sisällä on toinen, lyhyempi moottorirata, Ettore Bugattin mukaan nimetty 4,3 kilometriä pitkä Bugatti Circuit. Radalla on ajettu Formula 1 -luokan kilpailu kaudella . Radalla ajetaan nykyisin vuosittain Ranskan MotoGP -kilpailu.

Voittajat

Grand Prix

Formula 1

Kuvia

Lähteet 
 Le Mans MotoGP.com

Viitteet

Aiheesta muualla 

 Le Mansin 24 tunnin ajojen viralliset sivut

Ranskan moottoriradat
Formula 1 -radat

Sarthe
Le Mans
Paula Talaskivi

Paula Alice Talaskivi (o.s. Lauris; 11. toukokuuta 1914 Turku – 9. huhtikuuta 1990 Helsinki) oli suomalainen toimittaja ja elokuvakriitikko. Hän toimi elokuvakriitikkona Helsingin Sanomissa, jossa hän käytti nimimerkkiä Pimpula. Paula Talaskivi ideoi Jussi-palkinnon ja hänet palkittiin sillä elämäntyöstään vuonna 1979.

Talaskiven vanhemmat olivat räätälimestari John Lauris ja Alma Vehmais, sekä kasvatusvanhemmat työmies Hannes Tervo ja Hilja Tervo. Hän pääsi ylioppilaaksi vuonna 1934 ja suoritti yliopisto-opintoja. Hän toimi Ilta-Sanomien reportterina vuodesta 1938 alkaen ja oli myös teatteriarvostelijana vuodesta 1942 lähtien. Helsingin Sanomien elokuva-arvostelijana Talaskivi oli vuodesta 1945 alkaen.

Talaskivi oli Elokuvajournalistien varapuheenjohtajana ja Filmiaura ry:n puheenjohtajana vuodesta 1963. Hän osallistui useille kansainvälisille elokuvajuhlille muun muassa Moskovassa, Cannesissa 1959, Berliinissä ja Bahamasaarilla. 

Paula Talaskivi oli naimisissa vuosina 1938–1951 toimittaja Jaakko Mario Talaskiven kanssa, mutta liitto päättyi avioeroon. Hänen poikansa oli näyttelijä Jaakko Talaskivi.

Palkinnot 
Jussi-palkinto elämäntyöstä (1979)

Lähteet

Aiheesta muualla 

Suomalaiset elokuvakriitikot
Suomalaiset toimittajat
Jussi-palkinnon saajat
Vuonna 1914 syntyneet
Vuonna 1990 kuolleet
Seppo Pohjola

Seppo Pohjola (s. 4. toukokuuta 1965 Espoo) on suomalainen säveltäjä. Hän opiskeli sävellystä Erkki Jokisen ja Paavo Heinisen johdolla, ja hän kuuluu nuoreen Korvat auki -sukupolveen.

Pohjola voitti vuonna 2002 Kuhmon kamarimusiikkijuhlien yhteydessä järjestetyn Uussävel-kilpailun teoksellaan New York New York. Suomen Säveltäjien jäsen Pohjola on ollut vuodesta 1993 lähtien, ja vapaana säveltäjänä hän on toiminut vuodesta 1995.

Seppo Pohjola kuuluu tunnettuun musiikkisukuun. Hänen isänsä oli Erkki Pohjola, tätinsä Liisa Pohjola ja setiään Ensti Pohjola ja Paavo Pohjola. Hänen veljiään ovat Olli Pohjola ja Matti Pohjola sekä serkkujaan Pekka Pohjola ja Sakari Oramo.

Sävellyksiä

Orkesteriteoksia
Sinfonia nro 1 (2002)
Sinfonia nro 2 (2006)
Sinfonia nro 3 (2011)
Sinfonia nro 4 (2016)
Sinfonia nro 5 (2019)
Daimonion (1994)
Vae Victis (1997)
Vinha (1998)
Taika (1999)
Tralala (2000)
Elämän kevät jousille (2001)
Liebelei (2001)
Tapiolandia (2003)
Citius, altius, fortius (2004)
Whistles and Whispers (2009)
Sisu for Yoko sellolle ja jousille (2005)
 Pianokonsertto (2015)
 Viulukonsertto (2017)
 Sellokonsertto (2017)
 Lähde (2018)

Kamarimusiikkia
Jousikvartetto nro 1 (1991)
Jousikvartetto nro 2 (1995)
Jousikvartetto nro 3 (2000)
Jousikvartetto nro 4 (2006)
Jousikvartetto nro 5 (2018)
Game Over (1996)
New York New York (2001)
Dance in the Rain (2005)
Puhallinkvintetto (2007)
Pohjola Quartet (2018)
Suuntana Aavistus (2018)
Pianokvintetto (2019)
Baroque and Roll (2019)

Vokaaliteoksia
Oravan laulu sekakuorolle (2000)
Gloria sekakuorolle (2001)
Identifying the Beast mezzosopraanolle ja yhtyeelle (2001)
A Night at the Opera sopraanolle ja jousikvartetille (2002)
Ukri mieskuorolle ja orkesterille (2003)
Terve, kuu lapsikuorolle (2005)
The Wicked Witch of the North lapsikuorolle (2007)
Elämän kultapuu (kantaatti F. E. Sillanpään 125-vuotisjuhlille) mieskuorolle (2013)

Oopperat
Arabian jänis, mini-ooppera lapsille (2004)
Kaappi, kamariooppera (2004)
Rakkaimpani, kamariooppera (2005)
Harrbådan neito (2015)
Sillanpää (2013-14, kantaesitys 2017)

Lähteet

Suomalaiset taidemusiikin säveltäjät
Paavo Heinisen sävellysoppilaat
Vuonna 1965 syntyneet
Elävät henkilöt
Brandon Jennings

Brandon Jennings (s. 23. syyskuuta 1989 Compton) on yhdysvaltalainen koripalloilija. Hän on pelannut kahdeksan vuotta NBA:ssa ja edustaa kaudella 2017–2018 kiinalaista Shanxi Brave Dragonsia. Jennings oli ensimmäinen yhdysvaltalainen pelaaja, joka high schoolin jälkeen pelasi Yhdysvaltojen yliopistojen sijaan ammattilaisena Euroopassa.

Ura 
Jennings pelasi lukiokoripalloa Oak Hill Academyssä. Lukion jälkeen Jennings pyrki Arizonan yliopistoon, mutta ei päässyt tasotesteistä läpi. Tämän jälkeen Jennings ajatteli mahdollisuutta siirtyä pelaamaan Eurooppaan ammattilaiseksi. Heinäkuussa 2008 Jennings teki italialaisen Lottomatica Roman kanssa sopimuksen, jonka avulla hän valmistautui vuoden 2009 NBA:n varaustilaisuuteen. Sopimus oli kolmivuotinen ja arvoltaan 1,65 miljoonaa dollaria. Jenningsin alku ei ollut paras mahdollinen Italiassa. Vaikka hän ei saanut paljon pisteitä aikaan, hän sanoi kehittyneensä kauden aikana paljon pelillisesti sekä henkisesti. Euroliigassa Jennings oli tilastojen valossa parempi tehden 7,6 pistettä ottelua kohden.

Kesällä 2009 Jennings osallistui NBA:n varaustilaisuuteen, jossa Milwaukee Bucks varasi hänet kymmenentenä. Ensimmäisessä NBA-pelissään Jennings teki heti 17 pistettä ja otti 9 levypalloa Philadelphia 76ersia vastaan. Golden State Warriorsia vastaan marraskuussa 2009 Jennings teki 55 pistettä, joka on historian neljänneksi paras tulos NBA-tulokkaalta.

Kesällä 2013 Jennings siirtyi Detroit Pistonsiin pelaajakaupassa, jossa Bucks sai vaihdossa Brandon Knightin, Vjatšeslav Kravtsovin ja Khris Middletonin. Hänen pistekeskiarvonsa neljän Milwaukeessa pelatun runkosarjakauden ajalta on 17,0, levypallokeskiarvonsa 3,4 ja syöttökeskiarvonsa 5,7. Pudotuspeleissä hän pelasi Bucksia edustaessaan kahtena vuonna ja teki keskimäärin 16,7 pistettä ottelua kohden.

Jennings siirrettiin pelaajakaupassa Detroit Pistonsista Orlando Magiciin kesken kauden helmikuussa 2016. Hänet ja Ersan Ilyasova vaihdettiin Tobias Harrisiin. Kesällä 2016 Jennings siirtyi New York Knicksiin ja maaliskuussa 2017 Washington Wizardsiin. Kesällä 2017 hän ilmoitti siirtyvänsä Kiinaan Shanxi Brave Dragons -joukkueeseen.

Lähteet

Aiheesta muualla 

Euroliigan pelaajaprofiili 
NBA Draft profile 
Serie A:n pelaajaprofiili 

Yhdysvaltalaiset koripalloilijat
Vuonna 1989 syntyneet
Elävät henkilöt
Gabriel Fortelius

Gabriel Fortelius (11. elokuuta 1700 Pori – 24. marraskuuta 1788 Porvoo) toimi Porvoon piispana 1762–1788.

Käytyään Rauman triviaalikoulua 1711–13 Fortelius joutui pakenemaan isoavihaa Ruotsiin ja tuli Tukholmassa ylioppilaaksi 1719. Hänet vihittiin papiksi Porvoossa 1729, jolloin oli myös Porvoon arkkidiakoni ja tuomiokapitulin jäsen. Hänet nimitettiin Ulvilan kirkkoherraksi 1742 ja lääninrovastiksi 1744, Porvoon kirkkoherraksi 1745 ja tuomiorovastiksi 1746.

Piispana ollessaan Fortelius edisti sekä kansanopetusta että korkeampaa opetusta ja valvoi tarkasti papiston elämää ja sivistyskehitystä.

Lähteet

Porvoon piispat 1723–1923
Vuonna 1700 syntyneet
Vuonna 1788 kuolleet
Roution koulu

Roution koulu oli alakoulu Lohjalla Routionmäellä. Se oltiin perustettu vuonna 1977. Koulun rehtorina toimi lakkautushetkellä Jouni Herva. Koulussa oli noin 200 oppilasta ja luokat 1-6 sekä esikoulu. 

Koulu lakkautettiin vuonna 2019, kun se yhdistettiin Jalavan koulun kanssa Routionmäen yhtenäiskouluksi.

Lähteet 

Lohjan peruskoulut
Meijän pojat

Meijän pojat oli 1920-luvun lopulla esiintynyt suomalainen kommunistinen lauluryhmä. Meijän pojat oli tunnetuin ajan vasemmistolaisen nuorisoliikkeen lauluryhmistä.

Yhtyeen edeltäjä Rajamäen pojat perustettiin vuonna 1920 Sörnäisten nuoriso-osaston lauluryhmäksi. Sen pohjalta muodostettiin Meijän pojat kesällä 1927, kun yhtyetoiminta muuttui ammattimaisemmaksi. Uuden kokoonpanon ensiesiintymiset saivat runsaasti huomiota, ja se oli esimerkkinä monille muille vasemmistolaisille esiintymisryhmille ympäri maata. Meijän pojat esiintyi 69 eri tilaisuudessa syksyllä 1927.

Yhtye käytti esityksissään punaisia housujen päälle ulottuneita paitoja, vihreitä kaulanauhoja ja mustia nahkavöitä. Myös asuste oli mallina muille. Joulukuussa 1927 SDP:n kansanedustaja Kalle Myllymäki kritisoi eduskunnassa Meijän poikien esiintymisasuja. Paitojen pitäminen housujen päälle oli Myllymäen mielestä venäläinen tyyli, joka ei sopinut Suomeen. Meijän pojat kirjoitti edustajalle vastineen, jota esitettiin lauluna vasemmiston tilaisuuksissa.

Meijän poikien (ja muiden lauluryhmien) sanoitukset käsittelivät pääasiassa kotimaan politiikan ajankohtaisia aiheita, mutta myös kansainvälisiin teemoihin tartuttiin. Satiiri oli yleisin käsittelytapa. Lauluissa pilkattiin kapitalistisen järjestelmän epäkohtia ja muita poliittisia toimijoita. Suurin osa lauluista sovitettiin vanhoihin kansan tuntemiin säveliin. Meijän pojat versioi esimerkiksi Porilaisten marssia.

Lähteet

Suomalaiset lauluyhtyeet
Suomen sosialistinen työväenpuolue
Työväenmusiikki
Grenade

Grenade voi tarkoittaa seuraavia asioita:
Grenade (kappale) Bruno Marsin esittämä kappale

Paikka
 Grenade, kunta Ranskan Haute-Garonnessa

Britannian kuninkaallinen laivasto
 HMS Grenade (1914), miinanraivaaja
 HMS Grenade (H86), G-luokan hävittäjä
Helagsfjället

Helagsfjället, eteläsaameksi Maajåelkie, on tunturi Bergin kunnassa, Härjedalenin maakunnassa Ruotsissa. Tunturin korkein huippu, Helags, kohoaa 1 796 metrin korkeuteen ja on korkein huippu napapiirin eteläpuolella Ruotsissa. Tunturin lounaispuolella sijaitsee 1 682 metriä korkea Predikstolenin huippu. Tunturin itäpuolella sijaitsee Ruotsin eteläisin jäätikkö, Helagsgaciären. Tunturin huippu nousee noin 700 metriä ympäröivän ylätasangon tasolta. Helagsfjälletin juurella sijaitsee Svenska Turistföreningenin ylläpitämät Helags Stugorna -lomakeskus.

Lähteet 

Bergin kunta
Ruotsin vuoret
Tunturit
Skandit
Laatutakuu

Suomen Laatutakuu Palvelut Oy eli Laatutakuu on vuonna 1993 perustettu yritys, joka tarjoaa siivous- ja kiinteistönhuoltopalveluita yrityksille ja asuinkiinteistöille. Laatutakuu on Suomen kolmanneksi suurin franchise-ketju. Laatutakuulla on itsenäisiä yrittäjiä 165 ja toimintaa yli 50 paikkakunnalla. Laatutakuu nimettiin vuoden 2002 puhtausalan yritykseksi. Vuonna 2007 Laatutakuu voitti vuoden franchising-ketju -tittelin. Yritys on osa ISS Palveluja. 

Laatutakuu rekrytoi alalle yrittäjiksi haluavat, kouluttaa heidät, antaa heille valmiit toimintamallit ja tukipalvelut korvausta vastaan. Koulutettavista tulee itsenäisiä yrittäjiä, jotka tarjoavat omille asiakkailleen siivous- ja kiinteistönhuoltopalveluita. Tunnustusta omalla toimialallaan Laatutakuu on saanut laatumittareiden kehittämistyöstään. Vuonna 2009 Laatutakuun työkalu yrittäjien oman yritystoiminnan analysoimiseen valittiin edustamaan Suomea International Franchise Marketing Awards -kisassa.

Laatutakuun liikevaihto oli 3,7 miljoonaa euroa vuonna 2020.

Lähteet

Aiheesta muualla 
 Laatutakuun kotisivut
 Laatutakuu-lehden blogiversio
 ISS-konsernin kotisivut 
 Suomen Franchising -yhdistyksen kotisivut

Kiinteistöpalveluyritykset
Suomalaiset yritykset
Martin Provost

Martin Provost (s. 13. toukokuuta 1957 Brest, Ranska) on ranskalainen elokuvaohjaaja ja käsikirjoittaja.

Provost aloitti näyttelijänä, mutta siirtyi myöhemmin kokonaan käsikirjoittajaksi ja ohjaajaksi. Hän on kirjoittanut kaksi teatterinäytelmää Le Voyage immobile (1982) ja Les Poupées (1992) ja sen jälkeen romaanin Aime-moi vite (Flammarion, 1993).

Filmografia 

 J'ai peur du noir, 1990 lyhytelokuva
 Cocon, 1992 lyhytelokuva
 Tortilla y cinema, 1997
 Le Ventre de Juliette, 2003
 Seraphine, 2008
 Sage femme, 2017

Palkinnot ja tunnustukset 
 César-palkintoehdokkaana parhaan ohjaajan palkinnon saajaksi elokuvasta Séraphine

Séraphine sai seitsemän César-palkintoa vuonna 2009:
 Parhaan elokuvan César
 Parhaan naispääosan César: Yolande Moreau
 Parhaan alkuperäisen käsikirjoituksen César: Martin Provost ja Marc Abdelnour
 Parhaan puvustuksen César: Madeline Fontainelle
 Parhaan kuvauksen César: Laurent Brunet
 Parhaan elokuvamusiikin César: Michael Galasso
 Parhaan lavastuksen César: Thierry François

Lähteet

Aiheesta muualla 
Allociné
IMDB

Ranskalaiset elokuvaohjaajat
Vuonna 1957 syntyneet
Elävät henkilöt
Futsalin Euroopan-mestaruuskilpailut 2007

Futsalin Euroopan-mestaruuskilpailut 2007 () olivat kuudennet UEFA:n järjestämät futsalin Euroopan-mestaruuskilpailut. Turnaus pelattiin Portugalissa 16. marraskuuta–25. marraskuuta 2007. Kisakaupunkeina toimivat Gondomar ja Santo Tirso.

Lopputurnauksessa pelasi kahdeksan maata. Euroopan-mestaruuden voitti Espanja, joka kukisti finaalissa Italian.

Joukkueet 

Euroopan-mestaruuskilpailujen karsintoihin osallistui yhteensä 35 maata, joista seitsemän pääsi isäntämaa Portugalin ohella mukaan lopputurnaukseen:

 Espanja
 Italia
 Portugali
 Romania
 Serbia
 Tšekki
 Ukraina
 Venäjä

Lopputurnaus

Alkulohkot

Lohko A

Lohko B

Jatko-ottelut

Välierät

Pronssiottelu

Finaali

Lähteet 
 
 

Vuoden 2007 urheilu
Portugalin futsal
Preventiimi

Preventiimi on valtakunnallinen nuorisoalan ehkäisevän päihdetyön osaamiskeskus, jonka tehtävänä on tukea nuorten parissa toimivien ammattilaisten osaamista ehkäisevässä päihdetyössä.

Nuorten parissa tehtävässä ehkäisevässä päihdetyössä korostuu sosiaalinen vahvistaminen, kasvatuksellinen ote ja kokonaisvaltainen kohtaaminen yleisen ja riskiehkäisyn rinnalla. Preventiimin tehtävänä on kehittää nimenomaan nuorisoalan ehkäisevää päihdetyötä ja varmistaa se, että nuoret kohdataan päihdekasvatuksen tiimoilta laadukkaasti ja mielekkäästi. Olennaista on varmistaa se, että ammattilaisilla on ajantasaiset tiedot ja keinot tehdä tavoitteellista päihdekasvatusta.

Preventiimin kohderyhmä ovat  nuorisoalan ammattilaiset muun muassa kunnissa, järjestöissä, oppilaitoksissa ja seurakunnissa, ehkäisevää päihdetyötä suunnittelevat ja kehittävät tahot sekä kaikki aiheesta kiinnostuneet ammatilliset toimijat.

Preventiimin pysyvää toimintaa on esimerkiksi
 monipuoliset, korkeakoulutasoiset koulutukset
 laadukkaat julkaisut
 valtakunnallinen verkosto ja sen tarjoama ammatillinen vertaistuki
 kuukausitiedote ehkäisevän päihdetyönajankohtaisista asioista
 kiinnostavat tapahtumat
 keskustelunaloitukset ja uudet näkökulmat ehkäisevään päihdetyöhön
 mahdollisuudet olla yhdessä kehittämässä nuorisoalan ehkäisevää päihdetyötä
Yllä mainittujen lisäksi Preventiimi mukana myös erilaisissa yhteistyö- ja kehittämishankkeissa ja toimii asiantuntijaroolissa eri yhteyksissä liittyen nuorisoalan ehkäisevään päihdetyöhön. 

Preventiimi on opetus- ja kulttuuriministeriön rahoittama osaamiskeskus ja yksi ministeriön nimeämistä toimijoista, joille on uskottu nuorisotyön kehittäminen omalla alallaan. Preventiimiä hallinnoi Humanistinen ammattikorkeakoulu (Humak), joka on merkittävä kouluttaja nuorisoalalla.

Katso myös
Ehkäisevä päihdetyö

Lähteet

Aiheesta muualla
Lisätietoa Preventiimistä ja nuorisoalan ehkäisevään päihdetyöhön liittyen löytyy osoitteesta www.preventiimi.fi

Normann, M., Odell, H., Tapio, M. ja Vuohelainen, E. 2015 Nuorisoalan ehkäisevä päihdetyö - HYPPÄÄ KYYTIIN! http://www.humak.fi/wp-content/uploads/2015/08/nuorisoalan-ehkaiseva-paihdetyo.pdf

Normann, M. ja Vuohelainen, E. 2014. Synvinklar på det rusmedelsförebyggande arbetet med unga i Finland. http://www.humak.fi/wp-content/uploads/2015/02/humak_artikkelit_ruo01_3.pdf

Tapio, M. ja Kuula, T. (toim). 2013. Selkenevää, myötätuulta - Ehkäisevä päihde- ja mielenterveystyö nuorisoalalla. http://www.humak.fi/wp-content/uploads/2014/09/humak_selkenevaa_myotatuulta_verkko2_2.pdf

Inkinen, A., Korhonen, J. ja Ruuska, V. 2012. Selvää synergiaa - Eettisesti kantavaa päihdekasvatusta http://www.humak.fi/wp-content/uploads/2014/09/humak_selvaa_synergiaa_verkko.pdfPäihdepolitiikka
Futsalin Euroopan-mestaruuskilpailut 2010

Futsalin Euroopan-mestaruuskilpailut 2010 () ovat seitsemännet UEFA:n järjestämät futsalin Euroopan-mestaruuskilpailut. Turnaus pelattiin Unkarissa 19. tammikuuta–30. tammikuuta 2010. Kisakaupunkeina toimivat Budapest ja Debrecen.

Vuoden 2010 lopputurnaus on suurin siihen asti järjestetyistä, sillä mukaan pääsee 12 maata aiemman kahdeksan sijaan. Euroopan-mestaruuden voitti kolmannen kerran peräkkäin Espanja, joka kukisti finaalissa Portugalin.

Karsinnat 
Euroopan-mestaruuskilpailujen karsintoihin osallistui yhteensä 38 maata. Karsinnat järjestettiin kaksiosaisina. Aluksi 16 maata pelasi neljässä lohkossa esikarsinnat, joista kuusi maata pääsi jatkoon. Varsinaisella karsintakierroksella joukkueet arvottiin seitsemään neljän joukkueen lohkoon, joista voittajat ja neljä parasta toiseksi sijoittunutta pääsi lopputurnaukseet.

Lopputurnaukseen pääsivät isäntämaa Unkarin ohella
Azerbaidžan, Belgia, Espanja, Italia, Portugali, Serbia, Slovenia, Tšekki, Ukraina, Valko-Venäjä ja Venäjä.

Lopputurnaus

Alkulohkot

Lohko A

Lohko B

Lohko C

Lohko D

Jatko-ottelut

Puolivälierät

Välierät

Pronssiottelu

Finaali

Lähteet

Aiheesta muualla 
 Viralliset kisasivut

Vuoden 2010 urheilu
Budapestin urheilutapahtumat
Debrecen
Andre Collins

Andre Jerome Collins (s. 9. elokuuta 1982 Crisfield) on yhdysvaltalainen koripalloilija. Hänen nykyinen seurajoukkueensa on italialainen Virtus Bologna.

Lähteet

Aiheesta muualla 
Lega Basket Serie A 
Legadue 

Yhdysvaltalaiset koripalloilijat
Vuonna 1982 syntyneet
Elävät henkilöt
Ramstedt

Ramstedt on ruotsinkielinen sukunimi, jota esiintyy sekä Ruotsissa että Suomessa. Tunnettuja nimenkantajia ovat:

 Alexander Ramstedt (1848–1889), suomalainen kansakoulunopettaja, kirjailija ja suomentaja
 Carl Otto Ramstedt (1813–1881), suomalainen Venäjän laivastossa palvellut everstiluutnantti ja Helsingin konepajateollisuuden uranuurtaja
 Emanuel Ramstedt (1881–1960), suomalainen kansanedustaja , Gustaf ja Rafael Ramstedtin veli
 Gustaf Ramstedt (1873–1950), suomalainen tutkimusmatkailija, kielitieteilijä ja diplomaatti, Emanuel ja Rafael Ramstedtin veli
 Johan Ramstedt (1852–1935), Ruotsin pääministeri
 Maria Ramstedt (1852–1915), suomalainen teosofi ja kirjailija
 Rafael Ramstedt (1888–1933), suomalainen kuplettilaulaja, Emanuel ja Gustaf Ramstedtin veli
 Teemu Ramstedt (s. 1987), suomalainen jääkiekkoilija.
 Yrjö Ramstedt (1880–1931), suomalainen näyttelijä, teatterinjohtaja ja taidemaalari

Sukunimet
Tykinvetäjä

Tykinvetäjä eli tykkitraktori on sotilaskäyttöön suunniteltu erikoisajoneuvo, jonka tärkein käyttötarkoitus on tykkien ja niiden miehistöjen kuljettaminen.

Tykkien liikutteluun on perinteisesti käytetty hevosvaljakoita ja pieniä siirtoja tehdään myös miesvoimin. Tykkien vetämiseen tarkoitettuja ajoneuvoja alettiin kuitenkin suunnitella jo varhain. Nicolas-Joseph Cugnot'n höyryauto tai -traktori vuodelta 1769 oli tarkoitettu nimenomaan tykinvetäjäksi. Mutta esimerkiksi vielä talvisodassa Suomen armeijassa 1939–1940 hevoset olivat keskeisessä osassa tykkien vedossa. 

Tykinvetäjä ei ole taisteluajoneuvo, vaikka voikin olla aseistettu. Sen tarkoituksena on tarjota maastoesteet voittava vetokyky ja "suojata miehet säältä".Varhaisissa tykinvetäjissä saattoi sääsuojakin tykkimiehistöltä puuttua. Uudemmat mallit voivat olla katettuja ja panssaroituja. 

Neuvostoliittolainen kevyt tykinvetäjä T-20 Komsomolets suunniteltiin vuonna 1936. Siinä on 50 hevosvoiman moottori ja aseistuksena pikakivääri.

Saksalainen Steyr AG:n valmistama Raupenschlepper Ost -vetäjä pystyy kuljettamaan 1,5 tonnin  ja vetämään kahden tonnin painoista kuormaa.

Telatykit, tykkilavettien lyhyisiin siirtoihin tarkoitetut nestemoottorit sekä maastokuorma-autot ovat vähentäneet erikoistuneiden tykinvetäjien tarvetta.

Lähteet

Aiheesta muualla 

Tykistö
Antelao

Antelao eli Monte Antelao on Italian Dolomiiteilla sijaitseva 3 263 metriä korkea vuori. Se on Cadoren vuoristokommuunin alueen korkein sekä Dolomiittien vuoriston toiseksi korkein huippu, mikäli korkeimman huipun lisäksi Marmoladan massiivin muita huippuja ei lasketa mukaan.

Ensimmäisinä huipulle kiipesivät Paul Grohmann ja paikallinen metsästäjä Matteo Ossi vuonna 1863.

Lähteet

Alppien vuoret
Italian vuoret
Dolomiitit
Bellunon maakunta
Nuova AMG Sebastiani Basket Rieti

Nuova AMG Sebastiani Basket Rieti oli italialainen koripalloseura. Vuonna 2009 seura muutti Rietista Napoliin. Kauden 2009–2010 jälkeen seura suljettiin pääsarjasta.

Lähteet

Aiheesta muualla 
Virallinen kotisivu 
Legabasket Serie A 
Eurobasket 

Italialaiset koripalloseurat
Napolin urheilu
Italian koripallon supercup

Italian koripallon supercup on vuosittain järjestettävä Cup-ottelu, jossa kohtaavat Italian mestari ja Italian Cupin mestari. Supercupia on pelattu vuodesta 1995 lähtien.

Loppuottelut

Lähteet

Aiheesta muualla 
Lega Basket Serie A 

Italian koripallosarjat
Kansalliset koripallocupit
Larisa Oleynik

Larisa Romanovna Oleynik (s. 7. kesäkuuta 1981 Santa Claran piirikunta, Kalifornia) on yhdysvaltalainen elokuva- ja televisionäyttelijä. 

Oleynik tunnetaan parhaiten roolistaan 1990-luvun suositussa lasten televisiosarjassa The Secret World of Alex Mack. Oleynik on esiintynyt myös elokuvissa, kuten Lastenlikkojen klubi, 10 Things I Hate About You ja 100 kimmaa.

Oleynikin isä Roman Oleynik oli anestesialääkäri ja äiti Lorraine Oleynik (o.s. Allen) on entinen sairaanhoitaja. Larisa on vanhempiensa ainut lapsi. Hänen sukujuurensa ovat Venäjältä, Ukrainasta ja Slovakiasta. Oleynik kasvoi San Franciscon lahden alueella.

Oleynik teki läpimurtonsa kahdeksanvuotiaana Les Misérables -musikaalissa Cosetten roolissa. Hän oli hakenut rooliin lehti-ilmoituksen kautta. Sen jälkeen Oleynik hankki itselleen agentin ja alkoi käydä näytelmätunneilla. Hän teki televisiodebyyttinsä 12-vuotiaana sarjassa Tohtori tuli kaupunkiin vuonna 1993. Samana vuonna hän sai roolin televisioelokuvasta ja alkoi näytellä pääroolia The Secret World of Alex Mackissa. Sarjaa esitettiin Nickelodeon-kanavalla 1994–1998 ja se teki Oleynikista suositun teinitähden sekä 1990-luvun lasten idolin. Samaan aikaan Oleynik näytteli yhtä päärooleista elokuvassa Lastenlikkojen klubi (1995), joka perustuu kirjasarjaan The Baby-sitters Club. Hän esitti myös Dana Pruittia televisiosarjan Isojen poikien leikit kolmessa jaksossa.

Kun Oleynikin tähdittämä Alex Mack -sarja tuli päätökseen, hän näytteli sivuroolia komediasarjassa Kolmas kivi auringosta sekä menestyskomediaelokuvassa 10 Things I Hate About You.

2000-luvulla Oleynik on esiintynyt lähinnä sivurooleissa televisiosarjoissa kuten Veljemme on nero, Ilman johtolankaa, Valehtelevat viettelijät ja Mad Men. Hän myös ääninäyttelee Winx-klubi-animaatiosarjassa Icy-noitaa.

Aiheesta muualla 
 

Yhdysvaltalaiset elokuvanäyttelijät
Yhdysvaltalaiset televisionäyttelijät
Yhdysvaltalaiset lapsinäyttelijät
Vuonna 1981 syntyneet
Elävät henkilöt
Jussi Kivi

Jussi Kivi (s. 2. lokakuuta 1959) on suomalainen kuvataiteilija, joka on tunnettu erityisesti ympäristötaiteestaan. Kivi valittiin vuonna 2009 Ars Fennica -palkinnon saajaksi.

Jussi Kivi on opiskellut Taideteollisessa korkeakoulussa vuosina 1976–1978 ja Suomen Taideakatemian koulussa 1978–1982. Jussi Kiven teoksia oli ensi kertaa esillä Helsingissä vuonna 1981. Kivi on opettanut muun muassa Kuvataideakatemiassa ja taidekoulu Maassa.

Jussi Kivi edusti Suomea Palo- ja pelastusmuseo -tilateoksellaan Venetsian biennaalissa vuonna 2009, vuonna 2010 teos nähtiin Kiasmassa. Jussi Kivi on kiinnostunut maisemasta ja hän tekee usein tutkimusmatkoja vaeltaen ja hiihtäen luonnossa. Kivi dokumentoi näkemäänsä piirtäen, valokuvaten ja videoiden sekä keräämällä esineitä. Eräretkien ohella hänen taiteensa syntyy kaupunkien reuna-alueilla ja joutomailla, hylätyissä luolastoissa ja bunkkereissa. Hän on kirjoittanut muiden vaeltajien virikkeeksi taideretkeilyoppaan. Kivi kuuluu myös Romantic Geographic Societyyn ja Mustarinda seuraan.

Monipuolisena taiteilijana Kivi on tehnyt myös performansseja Ö-ryhmän jäsenenä. Hänelle myönnettiin valtion ylimääräinen taiteilijaeläke vuonna 2021.

Julkaisuja 
Jussi Kivi: Kaunotaiteellinen eräretkeilyopas, Kustannusosakeyhtiö Taide/Kuvataideakatemia 2004. ISBN 951-608-050-2
Anne Keskitalo: Tien Päällä ja leirissä: matkanteon kokemuksesta taideteokseksi, väitöskirja Lapin yliopisto 2006. (Jussi Kivi yksi käsitellyistä taiteilijoista.)
Jussi Kivi "Hämäräperäisiä Tutkimusmatkoja, Into kustannus oy 2016. ISBN 978-952-264-533-3

Lähteet

Aiheesta muualla
Jussi Kivi, kotisivut 
Jussi Kiven esittely ja kuvia teoksista Ars Fennican sivuilla
Jussi Kiven teoskuvia Romantic Geographic Societyn blogissa

Suomalaiset ympäristötaiteilijat
Vuonna 1959 syntyneet
Elävät henkilöt
Marketvisio

Marketvisio perustettiin vuonna 1987. Yritys oli vuoteen 2014 asti Antti Keinon ja Tuomas Partasen omistama suomalainen ICT-alaan keskittyvä konsultointi- ja tutkimuspalveluyritys.

Marketvisio toimi Gartnerin edustajana Suomessa vuodesta 1989 alkaen, sekä myöhemmin myös Baltiassa, Venäjällä ja Ukrainassa. Gartner osti yrityksen vuonna 2014, jolloin viralliseksi nimeksi tuli Gartner Finland Oy .

Lähteet

Aiheesta muualla 
 Marketvisio 
 Gartner

Suomalaiset yritykset
Ineos Grenadiers

Ineos Grenadiers on brittiläinen ammattipyöräilytalli, joka kilpailee kansainvälisissä maantiepyöräilykisoissa. Se perustettiin nimellä Team Sky 26. helmikuuta 2009 ja se aloitti kilpailemisen vuonna 2010. Vuosina 2009–2019 tallin pääsponsorina toimi brittiläinen teleoperaattori Sky. Keväällä 2019 tallin pääsponsoriksi tuli kemikaalialan yritys Ineos. Vuonna 2020 tallin nimeksi tuli Ineos Grenadiers, jonka tarkoituksena on mainostaa uutta Ineos Grenadier -maastoautoa. Tallin managerina toimii Dave Brailsford.

Talli asetti tavoitteekseen vuonna 2010 saada brittiläinen voittaja Ranskan ympäriajolle viiden vuoden sisällä. Bradley Wiggins saavutti tavoitteen vuonna 2012, kun hänestä tuli ensimmäinen Iso-Britanniasta kotoisin oleva Ranskan ympäriajon kokonaiskilpailun voittaja. Tavoite täyttyi toistamiseen, kun britti Chris Froome voitti Ranskan ympäriajon vuonna 2013. Froome voitti Ranskan ympäriajon myös vuosina 2015, 2016 ja 2017. Chris Froome voitti myös vuonna 2017 Espanjan ympäriajon ja 2018 Italian ympäriajon, jolloin hänestä tuli hallitseva mestari kaikissa Grand tour -ympäriajoissa samanaikaisesti. Froomelle annettiin myös jälkikäteen vuoden 2011 Espanjan ympäriajon voitto, koska alkuperäinen voittaja Juan José Cobo jäi kiinni dopingin käytöstä. Vuonna 2018 Team Skyn Geraint Thomas voitti Ranskan ympäriajon. 2019 tallin nimeksi tuli Team Ineos ja kolumbialainen Egan Bernal voitti sen riveissä saman vuoden Ranskan ympäriajon. Team Ineoksen Tao Geoghegan Hart voitti Italian ympäriajon vuonna 2020 ja Egan Bernal vuonna 2021. Vuosina 2012–2019 Team Sky / Team Ineos voitti seitsemän kahdeksasta Ranskan ympäriajoista neljällä eri ajajalla, ja viisi muuta Grand Tour -kilpailua vuosina 2011–2021.

Historia 
Team Sky:n alkuperäinen tarkoitus oli rakentaa 25 miehen joukkue, jonka ydin koostuu Britannian pyöräilijöistä. 

Ensimmäiset kuusi kuskia, jotka valittiin talliin olivat kaikki brittiläisiä: Geraint Thomas, Steve Cummings, Chris Froome, Russell Downing, Ian Stannard ja Peter Kennaugh.

10. syyskuuta 2009, seuraavat 10 kuskia valittiin talliin. He olivat Edvald Boasson Hagen, Thomas Lövkvist, Kurt Asle Arvesen, Simon Gerrans, Juan Antonio Flecha, Kjell Carlström, John-Lee Augustyn, Greg Henderson, Lars Petter Nordhaug ja Morris Possoni. Chris Sutton valittiin myös talliin Garmin-Slipstreamistä.

Kausi 2010 

Team Sky:n ensimmäinen kilpailu oli Australian Tour Down Under tammikuussa 2010. Talli kilpaili kauden aikana myös muun muassa Ranskan ja Italian ympäriajossa.

Joukkue joutui keskeyttämään Espanjan ympäriajon, kun useiden joukkueen jäsenten sairastuttua joukkueen hieroja Txema Gonzales kuoli bakteeritulehdukseen.

Joukkueen kokoonpano

2022 
Lähde: UCI

Joukkueen johto 2022 
Lähde: UCI

Lähteet 

Pyöräilytallit
Yhdistyneen kuningaskunnan pyöräily
Brittiläiset urheiluseurat
Road to Revolution: Live at Milton Keynes

Road to Revolution: Live at Milton Keynes on Linkin Parkin konsertti, joka kuvattiin Milton Keynesissa 29. kesäkuuta 2008. Linkin Park konsertoi Euroopassa "Projekt Revolution" -kiertueella, jossa DVD taltioitiin. DVD sai nimen "Road To Revolution: Live at Milton Keynes" ja se julkaistiin marraskuussa 2008.

Kappaleet

Arvostelut 
 Allmusic: 
 Kerrang!:

Julkaisuhistoria

Lähteet 

Vuoden 2008 konserttitallenteet
Linkin Parkin albumit
Seikkailija Dora

Seikkailija Dora () on yhdysvaltalainen lasten animaatiosarja. Sarjassa tutkimusmatkailija Dora seikkailee yhdessä Nuuti-nimisen apinan kanssa. Sarja opettaa lapsille huumorin varjolla muun muassa englannin kieltä Suomessa, sen sijaan alkuperämaassa, jossa pääosin puhutaan englantia, on kielenä, jota viljellään pääkielen ohella, espanja. Suomessa sarjaa ovat esittäneet MTV3, Sub, C More Juniori, Nickelodeon/Nick Jr. ja Fox.

Lähteet

Lastenohjelmat
Yhdysvaltalaiset animaatiosarjat
Renato Pasquali

Renato Pasquali (s. 31. heinäkuuta 1954 Jesolo) on italialainen koripallovalmentaja.

Ura 
Pasquali toimi vuodet 1989–1993 Ettore Messinan apuvalmentajana Virtus Bolognassa. Kaudella 1996–1997 hän oli Mike D'Antonin kanssa Benetton Trevison valmentajana. Ensimmäisen kerran hän toimi päävalmentajana Serie A2:ssa pelanneen Fulgor Libertas Forlìn valmentajana. Vuodet 2003–2006 Pasquali valmensi BC Kiovaa, jonka hän vei EuroChallengen finaaliin kaudella 2004–2005. Lisäksi hän on toiminut Pallacanestro Reggianan ja Virtus Bolognan päävalmentajana.

Lähteet

Aiheesta muualla 
Lega Basket Serie A 

Italialaiset koripallovalmentajat
Vuonna 1954 syntyneet
Elävät henkilöt
Ruostumatonta rakkautta

Ruostumatonta rakkautta (Heartbeeps) on yhdysvaltalainen komedia vuodelta 1981 kahdesta robotista, jotka rakastuvat ja päättävät pärjätä omillaan. Elokuvan on ohjannut Allan Arkush, ja sen pääosia robotteina näyttelevät Andy Kaufman ja Bernadette Peters. Elokuva sisältää paljon John Williamsin musiikkia.

Juoni 

Val Com 17485 (Kaufman), robotti, joka suunniteltiin palvelijaksi käyttäen puumateriaaleja, tapaa Aqua Com 89045 -nimisen seurarobotin (Peters), jonka ensisijainen tehtävä on auttaa allasjuhlissa. Tehtaassa korjausta odottaessaan kaksi robottia rakastuvat ja päättävät karata. Suunnitelmansa toteuttaakseen he varastavat tehtaan pakettiauton. He alkavat etsiä paikkaa, jossa voisivat asua. He rakentavat pienen Phil-robotin, jota kohtelevat kuin lastaan ja saavat seurakseen myös mekaanisen standup-koomikon Catskillin. Crimebuster-robotti lähetetään karkulaisten perään, mutta romuliikkeen ihmisten avulla tarina päättyy onnellisesti.

Näyttelijät

Henkilökuntaa 
 Theadora Van Runkle – neiti Petersin vaatteet
 Zoltan Elek – Aquan meikkaaja
 Vince Prentice – Valin meikkaaja
 Stan Winston – erikoisefektit

Valmistuminen 
Kuvaaminen aloitettiin kesäkuussa 1980, mutta yhdysvaltalaisten näyttelijöiden ammattiliiton Screen Actors Guildin lakon vuoksi kuvaukset keskeytettiin heinäkuussa. Lakko päättyi saman vuoden lokakuun alussa, ja kuvauksia päästiin jatkamaan.

Vastaanotto 
Vincent Canby kirjoitti elokuvasta, että se oli "sietämätön" ja "kauhean hienosteleva tarina". Koska elokuva ei myynyt hyvin, filmiyhtiöt hylkäsivät Andy Kaufmanin elokuvasuunnitelman The Tony Clifton Story omasta alter-egostaan Tony Cliftonista.

Kaufman tunsi, että elokuva oli niin huono, että hän pyysi henkilökohtaisesti anteeksi The David Letterman Showssa ja lupasi vitsaillen korvata rahat jokaiselle, joka oli maksanut sen näkemisestä (joita ei siis olisi ollut kovin monta). David Lettermanin vastaus tähän oli, että jos Kaufman kerran tahtoi korvata, hänen "kannatti varautua kahdenkymmenen dollarin laskuun".

Video-oppaassa vuodelta 1994 Sam Inkinen sanoo elokuvan idean sopivan hyvin koko perheen katsottavaksi ja antaa elokuvalle kaksi tähteä viidestä, mikä vastaa sanallista arviota ”keskinkertainen”.

Palkinnot ja ehdokkuudet 
Ruostumatonta rakkautta oli ehdolla Academy Awardin saajaksi vuonna 1982 parhaasta maskeerauksesta, jonka teki Stan Winston.

Lähteet

Aiheesta muualla 
 
 Heartbeeps TheMakeupGalleryssa
 Heartbeeps BadMovies.org:ssa

Vuoden 1981 yhdysvaltalaiset elokuvat
Yhdysvaltalaiset komediaelokuvat
Yhdysvaltalaiset tieteiselokuvat
Elokuvat roboteista
Allan Arkushin ohjaamat elokuvat
Zacharias Cygnaeus

Zacharias Cygnaeus (1. marraskuuta 1733 Mäntyharju – valtiopäivien aikana 5. huhtikuuta 1809 Porvoo) nimitettiin Porvoon hiippakunnan piispaksi 1792.

Cygnaeuksen vanhemmat olivat kirkkoherra Zacharias Cygnaeus (1700−1774) ja Birgitta Svahn. Hän tuli ylioppilaaksi Turussa 1754 ja vihittiin papiksi Porvoossa 1755, minkä jälkeen toimi Loviisan kappalaisen apulaisena. Tuli 1763 Mäntyharjulle mielisairaan isänsä avustajaksi ja 1775 tämän seuraajaksi. Cygnaeus oli pappina valistushenkinen ja tuli ilmeisesti tästä syystä kuningas Kustaa III:n suosioon ja sai 1792 nimityksen Porvoon piispaksi.

Cygnaeus toimi vuoden 1800 valtiopäivillä kirkollisvaliokunnan puheenjohtajana. Hän oli hengellisenä puhujana tunnettu ja kiitetty kautta maan. Cygnaeuksen ensimmäinen puoliso vuodesta 1761 oli Helena Dorotea Willström (k. 1770) ja toinen vuodesta 1773 Emerentia Af Enehjelm (k. 1825). Ensimmäisestä avioliitosta syntyneestä pojasta Zachariaksesta tuli myös Porvoon piispa.

Lähteet

Aiheesta muualla
  Sivut 133–134.

Suomen evankelis-luterilaisen kirkon papit
Porvoon piispat 1723–1923
Mäntyharju
Vuonna 1733 syntyneet
Vuonna 1809 kuolleet
Neuvosto-Suomi

Neuvosto-Suomi tai Suomen kansantasavalta olivat Neuvostoliiton suunnitelmia Suomen hallitsemiseksi voitetun toisen maailmansodan jälkeen. Mahdollisuuksia oli kaksi: joko liittää Suomi osaksi Neuvostoliittoa omaksi neuvostotasavallaksi tai hallita Suomea Itä-Saksan tapaan satelliittivaltiona. Neuvostoliiton suunnitelmat muuttuivat moneen kertaan sodan edetessä.

Neuvostoliitto perusti talvisodan aikana Terijoen hallituksena tunnetun Suomen kansanhallituksen, jonka johdossa oli Otto Wille Kuusinen. Neuvostoliitto ilmoitti 2. joulukuuta 1939 solmineensa kansanhallituksen kanssa avunantosopimuksen. Hallituksesta oli tarkoitus tulla Neuvostoliiton valtaaman Suomen uusi hallitus.

Talvisodan jälkeen 31. maaliskuuta 1940 Neuvostoliitto muodosti Karjalais-suomalaisen sosialistisen neuvostotasavallan yhdistämällä valtaosan Suomen Moskovan rauhassa luovuttamista alueista ja Karjalan autonomisen sosialistisen neuvostotasavallan. Karjalan autonominen neuvostotasavalta oli tätä ennen ollut osa Venäjän sosialistista federatiivista neuvostotasavaltaa. Syyt uuden neuvostotasavallan muodostamiseen olivat pitkälti poliittiset. Sen avulla olisi voitu liittää luontevasti koko Suomi tai osa Suomen alueista Neuvostoliittoon.

Suomen kansanarmeija oli Neuvostoliiton perustama armeijakunta, jonka tarkoituksena oli syrjäyttää Suomen oma armeija sodan päätyttyä. Kansanarmeija oli tarkoitus koota Neuvostoliitossa asuvista suomensukuisista kansoista, pääasiassa karjalaisista, inkeriläisistä ja Suomesta Neuvostoliittoon loikanneista henkilöistä. Käytännössä se ei kuitenkaan onnistunut, vaan armeijaan jouduttiin määräämään myös valkovenäläisiä ja muita ulkoisesti samannäköisiä kansalaisia.

Katso myös
Suomen sosialistinen työväentasavalta

Lähteet

Aiheesta muualla
 

Neuvostoliiton historia
Suomen politiikka 1940-luvulla‎
Toteutumattomat suunnitelmat ja hankkeet
Ricardo López

Ricardo López Felipe, yleensä vain Ricardo (s. 30. joulukuuta 1971 Madrid, Espanja) on espanjalainen jalkapallomaalivahti.

Seurajoukkueura 
Ricardo on Atlético Madridin kasvatti. Hän nousi edustusjoukkueeseen vuonna 1994, mutta ei pelannut siellä kuin yhden sarjaottelun kaudella 1996–1997. Hän ei onnistunut syrjäyttämään silloista Atléticon ykkösmaalivahti José Francisco Molinaa.

Vuonna 1998 hän siirtyi Real Valladolidiin. Ricardo pelasi joukkueessa yhteensä neljä kautta, ja kaudella 2001–2002 hän pelasi kaikki 38 sarjaottelua ollen joukkueen selvä ykkösmaalivahti. Hänet valittiin myös mukaan Espanjan maajoukkueeseen vuoden 2002 MM-kilpailuihin.

30. elokuuta 2002 Ricardo teki kolmivuotisen sopimuksen englantilaisen Manchester Unitedin kanssa. Siirtosumma oli 1,5 miljoonaa puntaa. Hänet hankittiin korvaamaan loukkaantunutta Fabien Barthezia. Ricardon peliaika jäi kaikesta huolimatta vähiin, kun hän pelasi vain neljässä Mestarien liigan ottelussa ja yhdessä Valioliigan ottelussa. Valioliiga debyytissään Manchester United kohtasi Blackburn Roversin, jossa hän onnistui muun muassa torjumaan itseaiheuttamansa rangaistuslaukauksen.

23. elokuuta 2003 hän siirtyi kauden lainasopimuksella Racing Santanderiin. Racingilla oli mahdollisuus tehdä siirrosta pysyvä seuraavana kesänä. Kauden päätteeksi Racing vältti putoamisen alemmalle sarjatasolle, kun se sijoittui 16. Ricardo palasi Manchesteriin, mutta Tim Howardin ja Roy Carrollin toimiessa joukkueen ykkös-ja kakkosmaalivahtina luvassa ei ollut peliaikaa.

Kauden 2004–2005 päätteeksi hänet vapautettiin sopimuksestaan ja hän palasi kotimaahansa. Kesällä Ricardo teki kaksivuotisen sopimuksen Osasunan kanssa. Hän oli heti alusta alkaen joukkueen ykkösmaalivahti ja pelasi vuosien 2005–2009 aikana yli 100 pääsarjaottelua.

Maajoukkueura 
Ricardo on pelannut kaksi maaottelua. Ensiesiintymisensä maajoukkueessa hän teki 14. marraskuuta 2001 ystävyysottelussa Meksikoa vastaan.

Seuraavana kesänä hän pelasi toisen maaottelunsa Ferenc Puskásin kunniaksi järjestetyssä ottelussa Unkaria vastaan. Hän korvasi Iker Casillasin puoliajalla.

Lähteet

Aiheesta muualla 
 Esittely Osasunan kotisivuilla 
 Ricardon tilastot BDFutbol-sivustolla
 Ricardon maajoukkuetilastot 

Espanjalaiset jalkapallomaalivahdit
Vuonna 1971 syntyneet
Elävät henkilöt
August Piponius

Elias August Piponius (7. tammikuuta 1868 Mikkeli – 21. kesäkuuta 1945 Helsinki) oli suomalainen maanmittari ja Teknillisen korkeakoulun professori. Hän suoritti laajoja isojakoja ja verollepanotöitä sekä useiden kaupunkien geodeettisiä mittauksia. Piponiuksen toiminta Suomen maanmittarikunnan kasvattajana oli merkittävä.

Henkilöhistoria
Piponiuksen vanhemmat olivat komissiomaanmittari Elias Piponius (1808–1885) ja Anna Lovisa Paasonen. Piponius valmistui maanmittariksi vuonna 1888 ja suoritti insinöörin tutkinnon Saksassa vuonna 1900. Piponiuksen puoliso vuodesta 1893 oli Lydia Irene Malmström (k. 1947). Pariskunnan tytär Verna Lydia Piponius (1894–1974) oli näyttelijä ja toinen tytär, Linnea Anna-Maria Piponius (1896–1979) puolestaan kuvataiteilija. Piponiuksen pojasta Aarno Eliaksesta (s. 1997) tuli lääkäri. Piponiuksen nimi oli listalla, jonka vasemmistolainen Valpo keräsi toisen maailmansodan jälkeen suomalaisista, jotka se halusi karkottaa Siperiaan.

Ammattiura
Vuosina 1893–1900 Piponius työskenteli Viipurin läänin maanmittauskonttorin varamaanmittarina ja laati tuolloin muun muassa Terijoen kunnan Kellomäen kylän asemakaavan. Piponius oli Teknillisen korkeakoulun maanjako- ja katasteritekniikan professori 1910–1935. Hän oli aloittanut Teknillisen korkeakoulun edeltäjän eli Polyteknillisen Opiston apuopettajana vuonna 1900. Hän julkaisi teoksen Maanjaosta ja sen vaikutuksesta maatilan arvoon 1906, lisäksi hän julkaisi tutkimuksia hakuteoksissa ja aikakauskirjoissa.

Lähteet 
 Suomen elämäkerrasto, WSOY 1955
 Uusi tietosanakirja 15. osa, Tietosanakirja Oy Helsinki 1964
Foto.hut.fi
Varejoki.net

Viitteet 

Suomalaiset maanmittarit
Teknillisen korkeakoulun professorit
Suomalaiset professorit
Vuonna 1868 syntyneet
Vuonna 1945 kuolleet
Quincy Jones III

Quincy Jones III (s. 23. joulukuuta 1968) (tunnataan myös nimillä QD3, QDIII ja Snoopy) on Ruotsin yhdysvaltalainen hip hop tuottaja, elokuvatuottaja, säveltäjä ja kirjailija.

Biografia 
Quincy Jones III syntyi 23. joulukuuta 1968 Yhdysvalloissa. Hänen isänsä on yhdysvaltalainen elokuva -ja musiikkituottaja Quincy Jones ja hänen äitinsä ruotsalainen malli Ulla Andersson. Jones muutti neljävuotiaana äitinsä ja vanhemman siskonsa Martina Jonesin kanssa Ruotsiin.

Jones kasvoi etelä-Tukholmassa. Hänen vanhempansa erosivat myöhemmin. Jones näki harvoin isäänsä.

Ura 
Jones aloitti nuorena break dancen. Hän on myös tuottanut kappaleita seuraaville artisteille: LL Cool J, Too Short, Ice Cube, Mack 10, Westside Connection, K-Dee, Lench Mob, Tech N9ne, Yo-Yo, Justin Warfield ja Tupac Shakur.

Yksityiselämä 
Nykyään Jones asuu Los Angelesissa. Hän on eronnut vaimostaan Koa Jonesista, jonka kanssa hänellä on kaksi lasta, poika ja tytär.

Aiheesta muualla 
 Viralliset sivut

Ruotsalaiset musiikkituottajat
Ruotsalaiset hip hop -artistit
Grammy-palkinnon saajat
Vuonna 1968 syntyneet
Elävät henkilöt
Amerikanruotsalaiset
Kökarin fransiskaanikonventti

Kökarin fransiskaanikonventti oli fransiskaaniluostari, joka perustettiin Kökariin Ahvenanmaan saaristoon viimeistään vuoden 1470 tienoilla. Luostari mainitaan ensi kertaa vuonna 1472 (nimellä ”Conuentu Tiokkarlensis”), mutta se on saatettu vihkiä käyttöön jo 1450-luvulla ja saarella on saattanut olla munkkeja jo 1300-luvulla. Vuodelta 1484 on merkintä, jossa mainitaan ”Kiökars Klöster”, eli konventtia on tuolloin kutsuttu myös lyhyemmin Kökarin luostariksi.

Luostari sijaitsi Hamnön saarella. Se omisti koko saaren ja sen lisäksi kolmanneksen Överbodan kylästä, viidenneksen Finnön kylästä sekä saaria, vesimyllyn, kuusi nuotta-apajaa ja osuuden silakkanuotasta.

Luostariveljestön koosta ei juuri tiedetä, vain joitakin nimiä tunnetaan. Esimerkiksi Södermanlandista kotoisin ollut Ericus Olaui oli jonkun aikaa Kökarin guardianina (johtajana). Myöhemmin hän toimi Tukholman konventin lehtorina. Mahdollisesti myös teologian tohtorilla Stephanus Laurentiilla oli siteitä Kökariin. Hän toimi Viipurin guardianina ja oli myöhemmin fransiskaanien Pohjoismaisen provinssin ministeri vuosina 1478–1493. Hän myös suoritti vuosina 1481–1482 ainoana suomalaisena keskiajalla Roomassa teologian tohtorin tutkinnon. Hänen kuoltuaan vuonna 1496 Tanskan Viborgissa hänet tuotiin haudattavaksi Kökarin luostarikirkkoon, mikä viittaa hänellä olleen kytköksiä myös tähän luostariin.

Vuonna 1527 Västeråsin valtiopäivät päätti takavarikoida kaikkien valtakunnassa toimineiden luostarien omaisuudet. Kökarista mainitaan vuonna 1536 takavarikoidun luostarin hopeat, ja vuonna 1539 takavarikoitiin sen maa-alueet ja annettiin ne vuokralle laitumina, mikä ilmeisesti on merkinnyt luostarin lopullista lakkauttamista. Luostari on mainittu testamenteissa kolmesti, viimeksi 1512.

Luostarin kirkko oli käytössä vielä uskonpuhdistuksen jälkeenkin. Sen raunioille rakennettiin nykyinen Kökarin kirkko.

Kökarin lisäksi fransiskaaneilla oli Suomessa luostarit Viipurissa ja Raumalla.

Lähteet
 Vahtola, Jouko: Suomen historia. Jääkaudesta Euroopan unioniin. Helsinki: Otava 2003 ISBN 951-1-17397-9
 Gustavsson, Kenneth: Hamnö. Keskiaikainen luostarimiljöö ulkosaaristossa. Arkeologiska sektionen vid Museibyrån, Ålands landskapsstyrelse 1998

Viitteet

Kökar
Suomen luostarit
Fransiskaaniluostarit
Harriet Harman

Harriet Ruth Harman (s. 30. heinäkuuta 1950) on brittiläinen työväenpuolueen  poliitikko, joka toimi vuoden 2007 kesäkuusta lähtien työväenpuolueen varajohtajana, alahuoneen johtajana sekä tasa-arvoministerinä. Hänellä oli myös Lord Privy Seal -arvonimi. Vuoden 2010 vaalitappion ja pääministeri Gordon Brownin eron jälkeen hänestä tuli Työväenpuolueen ja opposition väliaikainen johtaja.

Harman syntyi Lontoossa. Hänen isänsä toimi lääkärinä ja hänen äitinsä asianajajana. Hän opiskeli Yorkin yliopistossa ja saavutti sieltä politiikan tutkinnon. Tämän jälkeen Harman toimi asianajajana ihmisoikeuksia ajavassa The National Council for Civil Liberties -järjestössä vuosina 1978–1982, kunnes hänet valittiin parlamenttiin Peckhamin vaalipiiristä vuonna 1982. Vuosina 1992–1997 hän toimi erilaisissa tehtävissä varjohallituksessa, kunnes hänestä tehtiin Työväenpuolueen vaalivoiton myötä sosiaaliturvaministeri ja naisasiaministeri vuosiksi 1997–1998. Hän toimi vuosina 2001–2005 hallituksen ja kruunun neuvonantajana lakiasioissa. Vuonna 2007 hänet valittiin työväenpuolueen varajohtajaksi.

Harmania pidetään yleisesti pääministeri Gordon Brownin vankkumattomana tukijana. Häntä ollaan kuvailtu feministiksi ja hän on kampanjoinut mm. perheystävällisten poliitikoiden ja naiskansanedustajien lisäämisen puolesta.

Yksityiselämä

Harman on naimisissa ammattiliitto TGWU:ssa työskentelevän Jack Dromeyn kanssa. Heillä on kaksi poikaa ja tytär, joiden kaikkien sukunimi on Harman. Heillä on asunnot Suffolkissa ja Lontoossa

Lähteet

http://www.harrietharman.org/about_harriet

http://news.bbc.co.uk/2/hi/uk_news/politics/5350450.stm

http://www.telegraph.co.uk/news/uknews/1563540/Harriet-Harman-avoids-court-over-speeding.html

http://www.dailymail.co.uk/news/article-464091/The-fall-rise-Harriet-Harperson.html

Brittiläiset poliitikot
Vuonna 1950 syntyneet
Elävät henkilöt